Qassisin f'Raħal Ġdid bejn l-1849 u l-1900 F'dan l-istudju ser inkun qed nippreżenta l-listi elettorali ' tal-persuni li kienu joqgħodu ġewwa Raħal Ġdid bejn l-1849 u l-1900. Meta wieħed iħares lejn dawn il-listi jinduna li n-numru ta' dawk li setgħu jivvutaw ġewwa Raħal Ġdid kien qed jikber minn sena għal oħra. Dan juri mhux biss kemm kien hemm żvilupp demografiku, jiġifieri, li l-popolazzjoni f'dan il-post kienet qed tikber iżda wkoll, juri żvilupp kwalitattiv, jiġifieri, in-nies li kienu qed jiġu joqogħdu hawn kellhom livell għoli ta' edukazzjoni. Jekk wieħed iqabbel il-popolazzjoni ta' Raħal Ġdid ma' dik ta' Ħal Tarxien, isib li Ħal Tarxien kellu aktar nies, iżda proporzjonalment, inqas votanti. Dan ifisser li n-nies tal-iskola kienu qed imorru joqogħdu f'din il-lokalità. Fis-sena 1880, id-distrett li minnu kien jagħmel Raħal Ġdid kien magħruf bħala l-ħdax-il distrett elettorali u kien jinkludi fih lil Ħal Qormi, Ħal Luqa u Ħal Tarxien.' In-numru u l-format tad-distretti kienu jinbidlu. Oriġinarjament, Ħal Tarxien, Raħal Ġdid, Ħal Qormi u Ħal Luqa kienu magħrufa bħala l-ħames distrett. Fl-aħħar tas-seklu, jiġifieri fis-sena 1899, Raħal Ġdid u Ħal Tarxien ma baqgħux ma' Ħal Luqa u Ħal Qormi iżda bdew jagħmlu parti mad-disa' disrett u kien hemm magħhom Ħal Għaxaq, Gudja, Chircop, Żurrieq, Safi u Qrendi. Kif ġa għedna, Raħal Ġdid kellu popolazzjoni iżgħar minn Ħal Tarxien, iżda proporzjonalment kellu aktar votanti. L-aħħar tas-seklu dsatax, anki f'termini ta' numri assoluti, kellu aktar votanti minn Ħal Tarxien.2 Dan ifisser li f'dan il-post kellek nies li kienu soċjalment superjuri kemm finanzjarjament u fuq livell ta' edukazzjoni. Ma hemmx dubju li l-edukazzjoni għenet biex wieħed javvanza finanzjarjament 'il quddiem. Dawn id-differenzi kienu jidhru ċar, anki jekk qed nitkellmu fuq l-istess parroċċa. Ħafna nies mill-Kottonera, speċjalment Bormliżi, kienu qed jinżlu joqogħdu hawn, speċjalment dawk li kienu javvanzjaw soċjalment u finanzjarjament. Dawn kienu qed ifittxu li jiġu joqogħdu f'Raħal Ġdid, post li kien qed joffri djar kbar jew spazji miftuħa fejn wieħed seta' jibni d-dar tal-ħolm tiegħu. Minħabba, it-tul ta' dawn il-listi, mhux ser inkun qed nitkellem fuq kull personaġġ importanti li jidher fihom. F'dan l-istudju ser nitkellem biss fuq il-qassisin li kien hawn jgħixu f'din il-lokalità. Dwar nies oħra importanti li kien hawn f'Raħal Ġdid nitkellem fi , studju ieħor. Iżda bħal ma wieħed jista' jara, ġew ikkunsultati numru ta' gazzetti tal-gvern li kienu jġibu l-lista tal-irġiel li kellhom id-dritt għall-vot f'dik il-ħabta. Dawn riedu jkunu fuq il-25 sena u jkollhom ċertu dħul jew iħallsu ċertu ammont ta' kera. mm Soċ. L-ewwel qassis li joħroġ b'mod indirett minn dawn il-listi elettorali hu Dun Pawl Lauron. Dan serva ta' kappillan tal-parroċċa ta' Ħal Tarxien (u allura anki ta' Raħal Ġdid) bejn l-1865-1875. Hu twieled fil-parroċċa ta' Portu Salvo l-Belt nhar l-4 ta' Diċembru 1825. Ingħata l-isem ta' Antonio, Xaverio, Filippo, Emanuele, Stanislaus, Giuseppe, Paolo u Calcedonio. L-att tal-ordinazzjoni tiegħu jagħtih bħala qassis minn Birkirkara. Hu kien ordnat qassis fl-20 ta' Ottubru 1858, wara li kien ġa laħaq avukat. Miegħu kien ġie kkonsagrat qassis Giovanni Camilleri, patri Agostinjan li wara kien sar isqof għal Għawdex.' Kull fejn kien, Lauron fittex li jgħallem id-duttrina Kristjana lit-tfal subien u bniet. Dan hu dak li għamel meta kien iservi ta' qassis Birkirkara u dan hu dak li kompla jagħmel fis-snin li serva bħala kappillan ta' Ħal Tarxien. Dan jispjega wkoll għala fiż-żewġ parroċċi imsemmiha ser jiżviluppa kult reliġjuż lejn il-Madonna tad-Duttrina. Iżda dak li hu ftit magħruf li qarib ta' din il-familja kien jgħix taħt id-dell ta' Santa Ubaldesca. In-nies li kellhom il-vot għall-elezzjoni tal-ewwel kunsill tal-gvern tas-sena tas-sena 1849 kienu ftit. Fost dawn insibu lil Amante Lauron. Il-listi elettorali jkomplu jagħtuna aktar dettalji, inkluż il-post eżatt fejn kien jgħix Amante Lauron, jiġifieri ''Dietro Santa Ubaldesca'' jew Wara Santa Ubaldesca. Dan kien il-mod kif kienet magħrufa t-Triq li Ilum ġġib l-isem ta' Triq Ninu Cremona. Amante Lauron kien jgħix f'waħda mid-djar kbar b'ġonna kbar li kien hemm f'din it-triq f'dik il-ħabta. Meta qaddes, il-Kappillan Dun Pawl Lauron ġie mogħti bħala li jagħmel parti mill- parroċċa ta' Birkirkara. Iżda eżattament il-familja kienet tgħix l-Imsida, li parti minnha kienet f'dik il-ħabta mal-parroċċa tal-Porto Salvo tal-Belt u parti oħra ma' Birkirkara. Infatti, meta kien twaqqaf kumitat ċiviku ġewwa l-Imsida fl-1881 biex jieħu ħsieb it-tisbiħ tal-lokal, insibu fost il-membri tiegħi lill-Perit Achille Lauron $ Wara Ħal Tarxien, Dun Paul Lauron kien laħaq Arċipriet tal-Furjana u fi żmien l-arċipretura tiegħu kienet saret il-faċċata l-ġdida tal-Knisja tal-Furjana mill-perit Nikola f NM Zammit. Anki hawn għandna forsi konnessjoni ma' Raħal Ġdid, għaliex dan Nikola Zammit 5117 kien joqgħod f'Casal Paula, fi żmien li Lauron kien kappillan ta' Ħal Tarxien u Raħal Ġdid. ħ Fl-1886, Lauron kien sar Monsinjur tal-Katidral u ngħata l-prebenda ta' Għajn Rihana' Hu miet fid-dar li kienet tagħmel parti mill-monasteru magħruf bħala San Calcedonio f ġewwa l-Furjana nhar l-10 ta' Mejju 1895. Matul il-perjodu li għamel fil-Furjana, issa bħala M monsinjur, hu kien responsabbli mit-trasferiment tas-seminarju mill-Imdina għall-Furjana $ W A - Dun Pietro Paolo Borg hu l-ewwel qassis li niltaqgħu miegħu f'dawn il-listi elettorali li qed jgħix ġewwa Raħal Ġdid. Hu ġie ordnat qassis fit-18 ta' Diċembru 1852 u fl-ordinazzjoni tiegħu kien ġie mogħti li hu mill-Belt Il-Gazzetta tal-Gvern turi biċ-ċar ir-rabta tiegħu ma' dan il-post. Dan kien qed iservi , ta' kappillan tal-Ħabs, għaliex fl-edizzjoni tal-Ġimgħa, 23 ta' Diċembr 1859, jidher għall- ewwel darba ismu. Hu mogħti li qed jogħod ġewwa Corradino, jiġifieri kien residenti fil- ħabs. Hu baqa' joqgħod fil-ħabs sa ftit wara s-sena 1862, għaliex fil-ħarġa tal-Gazzetta tal-Gvern tal-1865 insibuh issa li qed joqgħod fi Strada Loggia jew kif nafuha llum bħala Triq l-Arkata. Iżda mis-sena l-1870, nerġgħu insibuh li qed joqgħod il-ħabs. Ismu jingħata bħala residenti 'in prigione di Corradino'. Il-kappillan tal-ħabs kellu r-residenza privata Soċ. $ www.socjetadepaule.com ħ tiegħu ġewwa l-ħabs. L-aħħar darba li jidher ismu fil-listi elettorali kien f'dik tas-sena 1883. Dun Francesco Caruana jidher għall-ewwel darba bħala residenti ġewwa Raħal Ġdid ħ fil-lista elettorali tad-9 ta' Awwissu 1870. Dun Francesco Caruana kien oriġinarjament minn l-Isla.'' Meta qaddes fit-18 ta' Diċembru 1841 kien mogħti bħala Senglean. Fir- reġistri elettorali, Dun Francesco Caruana nsibuh joqgħod numru 3, Triq Ħal Tarxien, li f'dan il-perjodu kienet għadha parti minn Raħal Ġdid. Illum din il-parti tagħmel ma' Ħal Tarxien. Mil-listi elettorali tal-1888 lil dan Dun Francesco Caruana, insibuh indirizzat bħala monsinjur. Hu kellu l-ittri DD wara ismu, li kien ifisser li kien Duttur fit-Teoloġija. L-aħħar Q darba li jidher fil-listi elettorali kien f'dik tal-Ġimgħa, 28 ta' Ġunju 1889 u ġie mogħti bħala li qed joqgħod f'numru 3, Triq Ħal Tarxien. - Kjeriku Dun Karm Bologna Dun Karm Bologna jissemma għall-ewwel darba bħala residenti ġewwa Raħal Ġdid fir-reġistru elettorali tal-10 ta' Awwissu 1883. Oriġinarjament, hu kien min-Nadur Għawdex. Qatt ma kien sar qassis, iżda baqa' fl-istat ta' kjeriku, jiġifieri għażeb 7 li kellu dritt jilbes is-suttana u jagħmel ċerti servizzi £. ta' talb fil-knisja. Il-Kjeriku Dun Karm Bologna — Fundatur tas-Soċjetà De Paule Id-Dar fi Strada Loggia fejn kien jgħix Bologna Hu kien ingħata mill-Gvern Kolonjali d-dritt li jamministra l-knisja ta' Santa Ubaldesca. Iżda peress li ma kienx qassis, kellu jfittex is-servizzi ta' qassisin biex iqaddsu u jqarru n-nies tal-inħawi. Hu ġie mogħti li qed jogħod 8 Strada Loggia, li kif rajna kienet Triq l-Arkata. Mil-lista tal-votanti tal- 11 ta' April 1898, insibu lil Dun Karm Bologna qed joqgħod f'numru ġdid, jiġifieri 22. f Wisq probabli biddel ir-residenza tiegħu iżda wieħed ma jistax jeskludi l-fatt li kien hemm numerazzjoni ġdida tad-djar ta' din it-triq. Dun Ġużepp Busuttil Il-gazzetta tal-gvern ta' nhar it-8 ta' Diċembru 1888 tagħtina isem ta' qassis ieħor li qed jgħix ġewwa Raħal Ġdid. Dan kien jismu Dun Ġużepp Busuttil. Fil-lista tal-ordinazzjonijiet hu mogħti bħala minn Bormla. Sar qassis fis-6 ta' Diċembru 1874 u kkonsagrah l-isqof Antonio Grech Delicata, li kien l-isqof ta' Għawdex. '' Lil Dun Ġużepp insibuh qed jgħix f'numru 44 f'post imsejjaħ 'Nel Macello'. Il-kelma Macello tfisser biċċerija. F'dik il- ħabta kien hemm żewġ biċċeriji ġewwa Raħal Ġdid. L-ewwel waħda kienet dik li lum tinsab f'Albert Town. F'dan il-perjodu, din iż-żona kienet parti minn Raħal Ġdid. Infatti, il-listi elettorali għal Raħal Ġdid jagħtuna persuni li kienu jgħixu f'Jetties Wharf, jiġifieri fejn illum jinżammu l-immigranti irregolari ġewwa l-Marsa. Il-konfini ta' Paola kienu jaslu sa fejn illum hemm is-Salib tal-Marsal It-tieni waħda kienet tinsab fejn illum hemm Mater Boni Consigli street faċċata tal-ġenb t'isfel tax-Screiber. Din kienet biċċerija fejn jinqatlu u jinħarqu ż-żwiemel. Hija ma kinetx kbira ħafna, forsi id-daqs ta' tomna. Din il-biċċerija / kienet tfarrket fit-Tieni Gwerra. Inċidentalment, f'din il-parti, li kont tidħol għaliha permezz 7 ta' sqaq kienu joqogħdu l-ġenituri ta' wieħed mill-Presidenti tal-Banda De Paule, jiġifieri (e) Carmelo V. Dimech. Dun Ġużepp Busuttil kien qed jgħix ma' Antonio Busuttil. Dan Antonio insibuh ukoll qed jingħata bħala li qed jgħix 'Nel Macello''. Dan kien jiġi mnnu mill-qrib u wisq probabli kien ħuh. Peress li l-biċċerija ta' Triq Mater Boni Consigli kienet żgħira, Dun Ġużepp u ħuh Antonio aktarx qed jgħixu fil-Biċċerija tal-Marsa. Dan il-post Nel Macello kien jeżisti għaliex jerġa' jissemma' fil-lista elettorali ta' 28 ta' Ġunju 1889. Imbaghad, fil-lista elettorali tas-26 ta' Marzu 1892, insibu lil Dun Ġużepp Busuttil qed jgħix f'numru 10 Via Cospicua, jew Triq Bormla kif nafuha llum, waqt li Antonio Busuttil kien għadu mogħti bħala li qed joqgħod 'Nel Macello''. Imbagħad, fil-lista elettorali tal-31 ta' Mejju 1895 naqraw li Dun Ġużepp Busuttil kien qed joqgħod ġewwa Għajn Dwieli. Don Alberto Eduardo Farrugia Bugeja DD Don Alberto Eduardo Farrugia Bugeja kien ordnat saċerdot fid-19 ta' Diċembru 1881. Hu mogħti bħala li hu mill-Belt Valletta. Fil-lista elettorali mitbugħa nhar il-31 ta' Mejju 1895 insibuh bħala residenti ġewwa Raħal Ġdid. Hu kien iggradwa bħala duttur fit-teoloġija. f ' F'Raħal Ġdid, hu kien joqgħod 56 Strada Loggia. Wisq probabli kien joqgħod fil-parti ta' 1117 isfel ta' Triq l-Arkata u wieħed jissuspetta li numru 56 kien f'dik il-ħabta l-Palazz tal-Gran k Mastru Perellos li kien għadu ma nbidilx f'kerrejjiet. Dan il-qassis ma tantx dam joqgħod f'Raħal Ġdid għaliex ismu hu nieqes mil-lista elettorali ppubblikata fil-11 ta' April 1898. Iżda ż-żmien tiegħu f'Raħal Ġdid ser ikun determinanti ħafna. Don Alberto Eduardo Farrugia Bugeja kien ġej minn familja tat-tajjeb. Hu kien magħruf l-aktar bħala Dun Dodu jew Dun Dward. Dun Dodu kien il-bniedem li rabba lil Hannibal Scicluna u kien ħallaslu għall-edukazzjoni tiegħu. Dun Dodu kien assuma r-responsabbiltà kollha tal-edukazzjoni ta' dan it-tifel u minn informazzjoni orali li ksibt, Hannibal Scicluna kien anki qasam fil-wirt mal-familja Farrugia Bugeja. Fuq kollox, l-altruwiżmu ta' Farrugia Bugeja, jerġa' joħroġ meta hu kien kappillan tal- ħabs. Il-preżenza tiegħu f'Raħal Ġdid, trid tkun assoċjata ma' dan il-perjodu li hu kien 4 għamel kappillan tal-ħabs. Fil-perjodu li kien kappillan, hu kien ipprova jagħti dak li jista' lill-ħabsin, f'perjodu meta l-ħabs ma tantx kien immexxi tajjeb. Hu kien il-persuna li għallem lil Manwel Dimech jikteb u jaqra, għallmu jħobb il-filosofija u l-letteratura u fuq kollox għenu jirriforma ruħu. Min-naħa tiegħu, Dun Dodu kien għamel karriera fil-militar. Probabilment, il-karriera ta' Hannibal Scicluna u l-affezzjoni tiegħu lejn l-Ingliżi, għandha Soċ. l-egħruq tagħha f'dawn l-esperjenzi ma' Dun Dodu. Grazzi għal dawn il-kuntatti ta' Dun Dodu, Hannibal Scicluna seta' anki jsir kavallier tal-Ordni ta' San Ġwann. L-Imperjaliżmu Ngliż li ser iħaddan Hannibal Scicluna tant kien qawwi, li kien wieħed mill-ftit, li fl-irvellijiet tas-Sette Giogno ma staħax jagħti s-sapport tiegħu lill-Ingliżi u tkellem fil-Kummissjoni ta' Inkjesta kontra l-Maltintl Eventwalment meta nqasmu l-beni tal-familja Farrugia Bugeja, waħda mill-werrieta kienet ħalliet il-propjetà tagħha lill-Knisja ta' Kristu Re. Il-kappillan ta' dak iż-żmien, Dun Franġisku Xuereb, kien ġie appuntat amministratur ta' din il-propjetà. Iżda permezz ta' 7 arranġament li kien sar, il-qorti kienet ivvalutat din il-propjetà, u b'hekk bil-flus miġbura minnha, Xuereb seta' jibni wieħed mill-kampnari tal-knisja. Fil-familja għadu jeżisti kwadru tal-pittra li juri lil dan Dun Dodu liebes ta' kappillan militari u l-kalċi tiegħu għadu fil-familja. Dun Alberto Eduardo Farrugia Bugeja kien laħaq monsinjur. Hu miet fit-13 ta' Mejju 1941, f'7 Cloisters House Triq l-Imrabat tas-Sliema fl-età ta' 74 sena u ndifen l-Addolorata fil-Kappella tal-familja Farrugia Bugeja fid-Div. Dun Salv hu l-aħħar qassis li niltaqgħu miegħu li qed joqgħod f'Raħal Ġdid matul is-seklu dsatax. Hu kien mogħti bħala qassis minn Ħal Tarxien.5 L-atti pubbliċi jispeċifikaw li dan Dun Salv Busuttil kien twieled iż- Żejtun u ta' eta' żgħira ġie joqgħod f'Casal Paola. Peress li kien niżel Raħal Ġdid żgħir, meta daħal is-seminarju ġie mogħti bħala persuna minn Ħal Tarxien. Kif rajna, f'dan iż-żmien, il-limiti tal-parroċċa ta' Raħal Ġdid kienu parti mill-parroċċa ta' Ħal Tarxien. Missier Dun Salv kien jismu Giovanni. ' Isem Dun Salv jidher għall- ewwel darba fil-listi elettorali tas-26 ta' Marzu 1892. Hu ġie mogħti bħala li joqgħod numru 3, Via Cospicua. Iżda Dun Salv Busuttil-ħadem ħafna għal n-numru tad-dar insibuh jinbidel minn lista għal oħra, iġgan d wisq prbabli, dan it-tibdil jirrifletti t-tkabbir u ż-żieda fil-bini ġewwa din it-triq. L-aħħar darba li nsibuh f'dan in-numru kien fil-ħarġa tal-31 ta' Mejju 1895. F'dik tal-11 ta' April 1898 insibuh joqgħod f'numru 10, u baqa' jingħata hekk sal-24 ta' April 1899. Fil-listi ta' wara, insibuh li qed joqgħod f'numru 8, dejjem fl-istess triq, jiġifieri Triq Bormla. Fil-verità, kemm id-dar numru 8 u dik numru 10 kienu tal-familja tiegħu. F'numru 10 kienu joqogħdu oħt Dun Salv, żewġha u tliet xebbiet ħutu. Waħda minnhom saret soru tas- St Joseph. Din kienet waħda mis-sorijiet tal-bidu, meta dawn is-sorijiet ġew ġewwa Raħal ; Ġdid. Kien jisimha Sor Lukrezja Busuttil. Id-dar numru 8 kienet tinfed mad-dar numru 10. F'din id-dar kienu joqogħdu ħut Dun Salv, is-subien, u xi zijiet tiegħu u żewġ neputijiet, Giov u Lorenzo. Dan Lorenzo kien miet Luxandra matul it-Tieni Gwerra meta kien qed jagħmel xogħol ta' tifi tan-nar wara li vapur taż-żejt kien ġie ittorpidjat. Ħut Dun Salv kellhom kalkara tal-ġir fi Triq Cospicua. Fost ħutu nsibu lil ħuh Lonzu Busuttil li kien joqgħod f'din id-dar. Hu interessanti li qabel il-ħarġa tas-26 ta' Marzu 1892, ma kien hemm ħadd irreġistrat fil-lista elettorali li joqgħod ġewwa din it- triq. Wisq probabli, il-familja Busuttil kienet l-ewwel waħda li bniet f'din it-triq. Il-bini kompla tiela' jgħaġġel fl-aħħar diċenju tas-seklu dsatax, bħalma jixhed. it-tibdil kontinwu fin-numru tal-bibien tad-dar ta' din it-triq, id-djar komplew tegħlin biex Triq Bormla ħadet il-forma li nafuha Ilum. F'dan il-perjodu, din it-triq kienet magħrufa min- nies ta' Raħal Ġdid bħala t-Triq taċ-Ċiċri. Il- bini ta' fejn kien joqgħod Dun Salv Busutil m'għadux jeżisti. Floku Ilum hemm blokka flats bil-ħwienet taħtha u garaxijiet warajha. Dun Salv Busuttil iddedika ħajtu għal Raħal Ġdid. Hu ħabrek ħafna ġewwa Santa Ubaldesca. Kien responsabbli biex Santa Ubaldesca titkabbar u anki ħadem biex Raħal Ġdid issir viċi-parroċċa. Kellu jkun hu l-ewwel kappillan ta' din il-parroċċa. Iżda baqa' biss bħala amministratur. Infatti meta twaqqfet il-parroċċa kien ġie appuntat amministratur tagħha iżda qall A ngħata Triq Bormla magħrufa dak iż-żmien bħala t-triq taċ-ċiċri l-inkarigu ta' kappillan. Din il-kariga fejn kienet jgħix Dun Salv Busuttil probabbli fl-ewwel ingħatat lil Dun Salv Chircop. lil hinn mill-perjodu li qed nanalizzaw flimkien bħal issa. Dun Salv Busuttil kien ukoll l-amministratur tas-Sorijiet tal-Karità li llum jinsabu f'Ħal Tarxien iżda li f'dan il-perjodu kienu jagħmlu parti ma' Raħal Ġdid. Oriġinarjament, din f N id-dar fejn marru joqogħdu s-sorijiet kellha tkun ir-residenza tal-White Fathers tal-Kardinal Lavigerie. F'din il-ħidma kien ħadem ħafna Alfonso Maria Galea li kien il-prokurat tal- White Fathers f'Malta. Meta dan il-proġett falla, Dun Salv Busuttil xtara mingħand Alfonso Maria Galea dan il-post għas-Sorijiet tal-Karità. Illum fadal rikordju ta' dawn il-partijiet. Il-persunaġġ iswed impitter fil-kwadru tal-kor ta' Ħal Tarxien, bħala wieħed mis-Slaten Maġi, hu wieħed minn novizzi li l-White Fathers kienu bagħtu f'Malta. Dan kien miet wisq probabli mill-mard tad-deni rqiq. Fuq kollox Dun Salv Busuttil kien ukoll serva bħala wieħed mill-prokuraturi tal-Fundazzjoni Barbara ta' Ħal Tarxien. Din kienet titmexxa minn tliet prokuraturi. Dun Salv Bonnici qatt ma tħallas tax-xogħol li għamel fil-parroċċa ta' Ħal Tarxien u wisq aktar fil-knisja ta' Santa Ubaldesca. Jingħad li din il-knijsa ta' Santa Ubaldesca kellha ħames imħażen ix-xatt u mill-flus tagħhom kienet tinżamm din il-knisja. Kellha wkoll renti 4 fuq artijiet li kien hemm Kordin. Ġara iżda li dawn l-artijiet u mħażen kien ħadhom il- Gvern Ingliż. Finalment, dan seta' jagħmlu għaliex Santa Ubaldesca kienet f'dan il-perjodu propjetà tal-Gvern. Meta ħa kollox il-Gvern Ingliż, beda jagħti somma żgħira ta' flus għaż- żamma tas-seminarju djoċesan. Illum hemm ritratt ta' Dun Salv Busuttil fis-Sagristija tal-Parroċċa ta' Raħal Ġdid. Dan ir-ritratt kien fl-uffiċju tad-dar tiegħu u kien ittieħed minn fotografu Taljan li kien ġie Malta Soċ. fil-bidu tal-fotografija. Dan il-fotografu beda jieħu ritratti ta' nies distinti. Kien żmien meta l-fotografija kienet qed tieħu post il-pittura. Ir-ritratt kien jittieħed bi ħlas iżda dejjem kien jiswa inqas minn pittura. Grazzi għat-tħabrik ta' Dun Mario Agius, dan ir-ritratt Ilum jinsab fis-sagristija tal-knisja. 3 Parroċċa Porto Salvo Valletta, Reġistru tal-Magħmudijiet, D28, vol.15 (1818-1826) p. 534, nru 3. 4 Joe Calleja, Ordinazzjonijiet Saċerdotali 1800-2000, Ordinazzjoni Saċerdotali li saru fid-Djoċesi ta' Malta u Saċerdoti Malti li ġew ordnati barra minn Malta, Malta 2001, p.2. $ Arkivju tal-Katidral, CEM, Con. 6 Joe Calleja, L-Imsida Il-Bieraħ u Llum, Nol.2 Veritas Press, 1990, p.113. 7 A(rkivju) A(rċidjoċesi) M(altija). ia Soċ.